આ પોકેટ કોપ એપ્લિકેશન લોન્ચ થતાની સાથે જ પોલીસે પ્રથમ આરોપી પકડી બોણી કરી લીધી હતી. ૨૦૧૬માં આજી ડેમ પોલીસ સ્ટેશનમાં ઘરફોડ ચોરીના બે ગુન્હામાં નાસતો ફરતો આરોપી અશ્ર્વિન રવજીભાઈ ધામેચાનું નામ ખુલ્યું હતું.﻿ પરંતુ તે આરોપી રાજકોટનો હોવાની વિગત તપાસ દરમિયાન ખૂલી હતી પરંતુ રાજકોટમાં તે ક્યા વિસ્તારમાં રહે છે તેની વિગત પોલીસને હાથ લાગી નહોતી. આ અંગે પોકેટ કોપ એપ્લિકેશનમાં સર્ચ કરવામાં આવતાં આરોપી દ્વારા ભૂતકાળમાં આચરવામાં આવેલા ગુન્હાની તમામ વિગતો મળી આવી હતી અને તેમાં આરોપી અશ્ર્વિનનું સરનામું પણ સામેલ હતું અને તે કુવાડવા રોડ પર આમ્રપાલી ટેક્સટાઈલ્સ નામના કારખાનાની ઓરડીમાં રહેતો હોવાનું ખુલ્યું હતું. આ પછી પોકેટ કોપ એપ્લિકેશન મારફતે મળેલી વિગતના આધારે વોચ ગોઠવવામાં આવતાં આરોપી અશ્ર્વિન ધામેચા ત્યાં હાજર મળી આવ્યો હતો અને તેની તુરંત ધરપકડ કરી લેવામાં આવી હતી.